Офис на НАП Красно село

Сградата на офис на НАП Красно село, в която се намира салонът за обслужване на клиенти, е на адрес: гр. София, бул. „Македония“ № 3, п. к. 1606, телефони за връзка: 02/9150451, 02/9150465.

Офисът се помещава в сградата на Агенция „Пътна инфраструктура“. В близост са Министерство на земеделието и горите и Конфедерация на независимите синдикати в България. Руски паметник се намира на разстояние от 500 м.

Най-близките спирки на градски транспорт са:

* спирка „Площад Македония“, която е срещу централния вход на офиса - обслужва трамвайни линии с номера 4 и 5.
* спирка „Площад Македония“, която е пред централния вход на АПИ на бул. „Христо Ботев“ - обслужва трамвайни линии с номера 1, 6 и 7.

Офисът попада в района на „зелена зона“ за почасово паркиране. Най-близките обозначени места за преференциално паркиране на превозни средства, превозващи хора с увреждания, са: на 50 м. и на 100 м. по бул. „Македония“ в посока Руски паметник и пред Гръцката църква, както и на ул. „Ивайло“.

 От двете страни на входа на офиса са изградени полегати наклони за движение на инвалидни колички с релефна настилка. Външната врата е с посока на отваряне навън, не е автоматична. Салонът за обслужване на клиенти се намира на партерния етаж. Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение чрез обаждане на телефоните за връзка.

В салона има постоянно присъствие на охрана.